text: Praegu on pea kogu raskus abivajavate lastega tegelemisel valdade ja linnade lastekaitsetöötajate kanda, keda 2012. aasta andmete põhjal oli vaid 175. Arvud näitavad, et igas vallas ei ole eraldi lastekaitsespetsialisti, vaid see töö on ühendatud muu sotsiaaltööga. See tähendab, et lastekaitsetöö headus sõltub enamasti konkreetse lastekaitseametniku oskustest, mis on peamiselt kujunenud isiklike kogemuste põhjal.